钦定古今图书集成/明伦汇编/氏族典/第456卷 > 《凌迪知万姓统谱》 > 义纵
## 钦定古今图书集成/明伦汇编/氏族典/第456卷 > 《凌迪知万姓统谱》 > 义纵

按《汉书义纵传》：“纵，河东人。少年攻剽为群盗。纵有姊，
以医幸王太后。太后问：‘有子兄弟为官者乎’？姊曰：‘有
弟无行，不可’。太后告上，上拜为中郎，补上党郡中令，
治敢往，举第一，迁长陵及长安令，直法行治，不避贵
戚。捕太后外孙修成子中，上以为能，迁河内都尉，道
不拾遗。迁南阳太守，吏民重足。迁廷尉，徙定襄太守。”
后会更五铢钱，白金起，民为奸，迺以纵为右内史。纵
廉其治，效《郅都》。上病久卒起幸甘泉道，不治。上怒曰：
“纵以我不行此道乎？”衔之。杨可方受告缗纵，以为此
乱民，捕其为可使者。天子以为废格沮事，弃纵市。